
                         R E P U B L I K A  H R V A T S K A
                     VIROVITIČKO-PODRAVSKA ŽUPANIJA
                                         OPĆINA LUKAČ

NAČELNIK OPĆINE

KLASA: 320-01/25-01/109
URBROJ : 2189-4-03-25- 2

U Lukaču, 30.09.2025. godine




          Na temelju članka 7. Pravilnika o financiranju analize tla na području Općine Lukač ( „ Službeni vjesnik „ Općine Lukač broj : 3/23 )  i članka 40. Statuta Općine Lukač ( „ Službeni vjesnik „ Općine Lukač broj : 2/21  i 3/25 ) načelnik Općine Lukač  dana 30.09.2025. godine objavljuje 

JAVNI POZIV

Za financiranje analize tla u 2025. godini

Članak 1.
Financijska sredstva namijenjena su za financiranje troškova izrade analize uzoraka tla poljoprivrednog zemljišta.
Financiranje analize tla ima za cilj na osnovu agrokemijskih pokazatelja utvrditi plodnost tla na području Općine Lukač.
Analiza tla omogućuje procjenu vrste i doze gnojiva za nadoknadu pojedinog hranjivog elementa u tlu, obzirom na njegovu raspoloživost, stanje i fenofazu usjeva, te planirani prinos usjeva.


Članak 2.
Analiza tla obuhvaća:

· davanje uputa za uzimanje uzoraka tla
· uzimanje uzoraka tla
· laboratorijska analiza tla


                                                               Članak 3.
Općina Lukač financirat će analizu tla mještanima koji udovoljavaju slijedećim uvjetima (u daljnjem tekstu: korisnici):
· da imaju prebivalište na području Općine Lukač
· da na području Općine Lukač imaju registriran: OPG, obrt ( s obavljanjem poljoprivredne djelatnosti), poduzeće (s obavljanjem poljoprivredne djelatnosti)  
· da se zemljište za koje se vrši analiza tla nalazi na području Općine Lukač
· da je u obvezi uzorkovanja tla, tj. Arkod parcela od 1 ha i veće
· da je analizu tla izvršio ovlašteni laboratorij

Članak 4.
Analiza tla financirat će se korisnicima koji su predali Zahtjev za potporu za 2025. godinu  (APPRRU).

Članak 5.
Analiza tla financirat će se za najviše 10 uzoraka po korisniku, a o broju Korisnika koji će Općina Lukač financirati odlučuje načelnik na prijedlog povjerenstva, a ovisno o broju i količini zaprimljenih zahtjeva.
Iznos raspoloživih sredstava Općine Lukač po ovom Javnom pozivu utvrđen je u  Proračunu Općine Lukač za 2025.g., a financiranje će se vršiti do visine osiguranih sredstava.

Članak 6.
Prijave se podnose do 30.10.2025. godine.

                                                                Članak 7.
Korisnik je dužan predati zahtjev koji sadrži:

· puni naziv korisnika i OIB
· dokumentacija koja dokazuje svojstvo korisnika iz članka 3.
· brojeve Arkod parcela za koje se traži analiza tla
· kopiju Zahtjeva za potporu za 2025. godinu (APPRRU)
· uz zahtjev priložiti račun ( nastao od 1.1.2025. godine do 29.10.2025.godine) iz kojeg je vidljivo da je analiza tla izvršena, te potvrdu o plaćanju za isti

Članak 8.
Zahtjevi se podnose osobno ili poštom na adresu Općina Lukač, Lukač 50, 33 406 Lukač s naznakom „ Javni poziv za financiranje  analize tla“.
Javni poziv je otvoren do 30.10.2025. godine.

Članak 9.
Zaprimljene zahtjeve razmotrit će Povjerenstvo u sastavu od tri člana kojeg imenuje načelnik Općine Lukač.
Povjerenstvo će na temelju zahtjeva izraditi prijedlog korisnika za financiranje, a konačnu odluku o prihvaćanju ili neprihvaćanju prijedloga donosi načelnik Općine Lukač (Odluka načelnika).
Za prihvaćene prijedloge, načelnik Općine Lukač sklopit će s korisnikom ugovor o financiranju.

